**Күні:03.05.18.**

**Білім беру саласы**: «Таным»

**Оқу іс-әрекеті:** Қарапайым математикалық ұғымдарды қалыптастыру

**Тақырыбы**: «Есеп және оның құрылымдық элементтері»

**Мақсаты:**

1. Есеп түсінігімен,оның құрылымдық элементтерімен таныстыру.

2. Сұрақ қою, жауап беруді дамыту.

3. Білуге деген ықылас сезіміне тәрбиелеу.

**Оқу іс-әрекетінің көрнекіліктері:** дәптер, қарындаштар, сандар.

**Билингвальды компоненті:** есеп.

|  |  |  |
| --- | --- | --- |
| Әрекеттердің кезеңдері | Тәрбиешінің іс-әрекеті | Балалардың іс-әрекеті |
| Ұйымдастырушылық-  оқытушылық,  қызықтыру-шылық | **Таңғы жиын:**  -Балалар, бізге Тапқыр бала өз тапсырмаларын жіберді. Логикалық сұрақтарды шешіп көрейік.  Қанша кісі?  Атам, әжем, аға мен  Әкем, інім және мен,  Анам және енесі,  Енесінің бөлесі-  Отыр едік шәй ішіп,  Жеңгем кірді майысып.  Арқасында кіші інім.  Саны қанша айта ғой  Үйдегі бар кісінің?  Балалар, қараңдаршы менің қолымда не?  -Дұрыс, біз бүгін есептерді құрастырып, оларды шешуге үйренеміз. | Балалар шеңберге тұрып, сөздерді бірге қайталайды.  4+2+2+1+2 =9 адам бар. |
| Ұйымдасты-рушылық - ізденушілік  Есеп орталығы | -Балалар, есеп орталығына қош келдіңіздер!  - Мен сендерге жұмбақ жасырайын, мұқият тыңдаңдар  Туысқан бес кісі,  Бірінен – бірі кіші.  Бәрінің аты бір,  Ең кішісі шеткісі.  - Сандарға арналған санамақ кім біледі?  Санамақтар:  Бір дегенім – бесік,  Шықтық содан өсіп,  Екі деген – Елім,  Далам, тауым, көгім.  Үш дегенім – Үміт,  Үміт аптар жігіт.  Төрт дегенім – төзім,  Төзе білем өзім.  Бес дегенім – Бақыт,  Бағалайтын уақыт.  Алты деген – Ақыл,  Тыңдағаның мақұл.  Жеті деген – жалау,  Жүректегі алау.  Сегіз деген – сөзің,  Серт беретін кезің.  Тоғыз деген – тоқтау,  Елдің жоғын жоқтау.  Он дегенім – Отан,  Қорға оны, ботам!  **Ауызша есептер:**  А) 5 алманың екеуін  Досың сұрап алды,  Айтшы сонда нешеуі  Өз қолыңда қалды?  Ә) Екі қоянда неше құлақ бар?  Б) Екі тышқанда неше құйрық бар?  Дәптермен жұмыс:  1. Есепті шығарамыз.  2. Суретті есеп.  3. Суретті боя, есепті шығар.  4. 9,10 цифрларды жазу.  Өзін-өзі бағалау: көңілді пішіндер.  **Сергіту сәті:** | Жұмбақтың шешуі: бес саусақ.  Аруна: «Бір үйде біз нешеуміз?» санамағы.  3 алма.  Екі қоянда 4 құлағы бар.  Екі тышқанда 2 құйрығы бар.  Балалар дәптердегі тапсырмаларды орындайды.  Балалар өздерін бағалайды. |
| Рефлекстік- түзету | Балалар қай орталықта болдыңдар?  Қай тапсырма ұнады?  Ұнаса, несімен ұнады?  - Қай досыңның жауабы көңіліңнен шықты? | Біз есеп орталығында болдық.  Біз есептерді шығардық... |

**Білу керек:** есептерді шығару

**Болу керек:** оқу іс- әрекетке деген сүйіспеншіліктері, ынтасы болу керек.

**Үйрену керек:** сұрақтарға толық жауап беруге үйрену керек

Тексерді: